АҞӘА, хәажәкыра 22 — Sputnik. Аԥсны иҟоу Урыстәыла Аладатәи арратә округ арратә база атанкистцәа аҽазыҟаҵарақәа мҩаԥыргеит Кәыдрытәи аиҩхааҟны. Абри атәы аанацҳаит Аԥсны иҟоу Урыстәыла Аладатәи арратә округ Апресс-маҵзура.
Ауснагӡатәқәа рыҽрыладырхәит 150-ҩык аррамаҵзурауаа, ахархәара рыҭан 40 арратә техника, атанкқәа Т-90А, икәлаӡырку автомашьынақәа КамАЗ "Мустанг", ҳәа аҳәоит адырраҭараҟны.
Апресс-маҵзура адыррақәа рыла атанкқәа рекипажқәа ахысрақәа мҩаԥыргон Т-90А иақәыргылоу апулемиот "Корд" ала.
Уахынла аррамаҵзурауаа рхы иадырхәон абаратә хархәагақәа ТВН-5. Ахысрақәа рымҩаԥгараан ахархәара рыҭан 200 артиллериатә хысра, 30 ПТУР ракета.